Predkladacia správa

	Uznesením vlády SR č. 1086/2007, bod C.2. k Programu modernizácie a rozvoja  železničnej infraštruktúry na roky 2007 – 2010 (ďalej len „program“), bolo uložené ministrovi dopravy, pôšt a telekomunikácií každoročne počnúc januárom 2008 predkladať na rokovanie vlády „Správu o plnení modernizácie a rozvoja  železničnej infraštruktúry na roky 2007 - 2010“ (ďalej len „správa“).

	Správa obsahuje vyhodnotenie programu z hľadiska stavu prípravy a realizácie stavieb v r. 2008 vrátane finančného plnenia  v členení podľa zdrojov financovania.

	V roku 2008 bolo preinvestovaných celkovo 168 162 610,08 Eur (5 066 066 791,29), z toho bolo čerpaných z fondov EÚ 27 422 821,56 Eur (826 139 922,17 Sk), na spolufinancovanie stavieb k fondom EÚ zo  ŠR 9 360 998,37 € (282 009 436,97 Sk),            zo štátneho rozpočtu z kapitoly  MDPT  55 224 089,08 Eur (1 663 680 907,63Sk),    z   vlastných zdrojov ŽSR  4 113 984,23 Eur (123 937 888,97Sk)  a  z úveru  72 040 716,84 Eur (2 170 298 635,55 Sk).  Finančné prostriedky boli použité na modernizáciu koridorov, nástupíšť, podchodov a prípravu projektovej dokumentácie pre ďalšie stavby.

Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie  bola vypracovaná v rámci  „Programu modernizácie a rozvoja  železničnej infraštruktúry na roky 2007 – 2010“,  preto sa znovu neprikladá.  

	Materiál bol prerokovaný s dotknutými rezortmi. Vyhodnotenie je uvedené v tabuľke. Materiál sa predkladá bez rozporov.

Materiál po prerokovaní vládou nemá byť predložený inému orgánu.